
UVOD


U ovom radu obradila sam temu ’’inflacija’’, dakle njen nastanak, razvoj, vrste, uticaj na privredu, posledice inflacije kao i program obuzdvanja inflacije. Prema tome, inflacija je jedna negativna pojava u društvu, u privrednim kretanjima tog društva, koja se kao takva uvek negativno odražava na ponudu i potražnju. Ovde valja napomenuti to da se sam pojam inflacije različito poimao kroz svoju istorijsko-razvojnu komponentu gledišta, tako da postoji veliki broj definicija inflacije. S druge strane inflacija je veoma bitan fenomen i kao takav zauzima važno mesto u proučavanju.
Inflacija je zaista fenomen jer je prisutna u svim zemljama sveta, međutim stope inflacije u svakoj zemlji su drugačije. Poput bolesti koja razara tkivo ljudskog organizma, tako i inflacija razara privredu. Do inflacije dolazi kada „ Suviše novca juri premalo roba“.
Prvi put reč inflacija upotrebljena je u Sjedinjenim Američkim Državama da bi se označio nagli skok cena i novčanog opticaja u doba građanskog rata 1861 – 1865 godine kada je vlada bila prisiljena da izda papirni novac za finansiranje ratova. Sve značajnije inflacije do drugog svetskog rata nastale su u nenormalnim vremenima ratova i revolucije. Finansiranje ratova i revolucija iziskuje velika sredstva, a za tu svrhu pokazalo se da je papirni novac nezamenljiv. Posle drugog svetskog rata sve su češće situacije u kojima su privrede bile u stagnaciji, u kojima, dakle nije postojao višak globalne tražnje, ali su cene nastavile sa rastom. To su situacije koje u novije vreme ekonomisti nazivaju staglafacijom(staglafacija+ inflacija). U takvim situacijama komplikuju se tumačenja inflacije. Ona se ne može objasniti prevelikom tražnjom, već inflacijom troškova ili strukturnom inflacijom ili jednom i drugom zajedno. 








I POJAM INFLACIJE

’’Pojam inflacije potiče od latinske reči inflatio, što znači naduvavanje ili nadimanje.
Inflacija predstavlja porast opšteg nivoa cena. Stopa inflacije je stopa promene opšteg nivoa cena i meri se na sledeći način:
Inflaciona stopa = nivo cena (godina-1) – nivo cena (godina t-1)/nivo cene (godina t-1)
Nivo cena se meri kao ponderisani prosek za robe i usluge u nekoj privredi. U praksi, ukupni nivo cena meri se izradom indeksa cena, koji predstavljaju proseke potrošačkih i proizvođačkih cena.
O opadanju vrednosti novca govorimo onda kada opada njegova kupovna snaga tj. kada se sa istim brojem novčanih jedinica može kupiti manje robe ili kada za kupovinu iste robe treba dati veći broj novčanih jedinica. Svako opadanje vrednosti novca i to kako njegove vrednosti u zemlji tako i njegove vrednosti u inostranstvu naziva se depresijacija. Kada postoji depresijacija novca u zemlji govori se o smanjenju njegove kupovne snage, a kada je depresijacija novca izražena u odnosu na inostranstvo, onda se govori o opadanju tj. smanjenju intervalutarne vrednosti novca, što najčešće dovodi do tzv. devalvacije kao pravnog akta zakonodavne vlasti zemlje u smislu zvanične promene spoljne vrednosti novca. Međutim, jedan od najtežih oblika opadanja i smanjenja vrednosti novca tj. njegove kupovne snage jeste inflacija 
Iako pojam inflacije etimološki jasan u smislu oznake pojma nadimanja ili naduvavanja, ipak se može reći da danas nema ni jednog ekonomskog pojma niti monetarnog fenomena koji je toliko sporan kao što je inflacija. Obezvređivanje novca, odnosno porast cena nije nova pojava. U tom smislu, obično se navodi da glavnu karakteristiku inflacije čini znatno povećanje nivoa cena koje nastaju zbog povećanja novčane mase koja je praćena povećanjem bankarskih kredita, državnih dugova i deviznih kurseva. Na prvi pogled zaista tako izgleda: porast novčanog opticaja znači i povećanje cena, a povećanje cena traži veći opticaj itd. Međutim, ovakav način objašnjenja porasta cena predstavlja veoma simplificiran pristup problemu inflacije, te se povećanje cena mora objasniti na kompleksniji način, jer je i sam porast cena sam po sebi veoma kompleksna pojava. Naime, inflacija predstavlja povećanje novčanog opticaja koje ima kao posledicu porast opšteg nivoa cena. Pri tome, nije svako povećanje novčanog opticaja ujedno i inflacija, već problem nastaje tek onda kada se količina novca menja bez odgovarajuće promene na strani robe, a da to menjanje počinje da utiče na opšti nivo cena. Iz ovog prističe da je inflacija u svari dinamičan proces. Čim se povećanje opticaja novca zaustavi i cene ustale na opštem nivou, inflacija prestaje. Dakle, o inflaciji se može govoriti samo dotle dok cene skaču. Čim se cene zaustave na bilo kojem nivou, nema više inflacije ma koliko novi opticaj novca bio veći od ranijeg.’’[footnoteRef:2] [2: http://sh.wikipedia.org/wiki/inflacija, (14.03.2010.god 17:36h)] 



II STARIJA SHVATANJA INFLACIJE

Starija shvatanja bi se mogla smatrati pretežno monetaristički, jer polazeći od simptoma inflacije, ovu pojavu definišu kao stanje usled povećanja novčanog opticaja, nastupa definitivno smanjenje vrednosti novca u zamlji, izraženo u opštem povećanju cena. Inflacija je povećanja novčanog opticaja, koje ima za posledicu povećanje cena. Problem inflacije nastaje, prema ovim shvatanjima, kada se količina novca menja bez odgovarajućih promena na strani ponude roba, tako da takve promene deluju na rast cena. Kada se povećanje mase novca zaustavi, dolazi do zaustavljanja rasta cena na nivou formiranog novčanog opticaja.
Svi stariji autori kod nas smatraju da porast novčanog opticaja ukoliko nije praćen odgovarajućim rastom proizvodnje uzrokuju rast cena dakle vodi inflaciji. Razlozi takvom shvatanju, kao i u građanskoj monetarnoj teoriji, leži u činjenici da su sve velike inflacije i katastrofalni pad vrednosti novca bili vezani za preteranu emisiju nekonvertibilnih novčanica. Tako je na tržištu stvorena enormno velika novčana tražnja, prema ograničenim robnim fondovima.
Prema teoretičarima zlatne valute, inflacija može nastupiti samo kod slobodne papirne valite, dok je to nemoguće, kao pojava kod zlatne ili vezane valute. Time se kao inflacija smatralo svako povećanje novčanog opticaja koji je prelazio visinu propisanog metalnog pokrića novca. Međutim, stvarnost je dobila ove tvrdnje. Veliki priliv zlata, koji je usledio u SAD i Švedskoj ( kao neutralne zemlje) u toku prvog svetskog rata, prouzrokovao je u tim zemljana porast cena, zbog porasta opticaja novca i tražnje (tako da je Švedska morala ograničiti i zabraniti dalji priliv zlata pri kraju rata).


III NOVIJA SHVATANJA INFLACIJE

Nova shvatanja fenomena inflacije razlikuje se od starijih po tome što unose mnogo novih elemenata u monetarnu nestabilnost privrede:
1. Konstatuje se mogućnost posojanja inflacije i bez stvarnog porasta cena kao
površinske manifestacije inflacije. Prema tim shvatanjima, uzrok treba tražiti u postojanju monopola, državne intervencije u kontroli cena i sl. što je značajan doprinos teoriji inflacije. Time se polazi od činjenice da inflacija može postojati i bez rasta cena. Zbog delovanja monopola i državne intervencije do izražene pojave neelastičnosti cena.
2. Sve više se ispoljavaju da uz povećanje opticaja, cene ostaju stabilne kao i da
dolazi do rasta cena i kada država novčani opticaj drži pod kontrolom i ne povećava ga. Time se stvara nova osnova za istraživanje osnovnih uzroka i prirode savremene inflacije, jer ona ne važi za promene mase novca u opticaju. Nova koncepcija, kao indikator inflacije, ne uzima samo rast cena.
3. Umesto globalne kategorije upotrebljavaju se precizniji izrazi kao: novčana
efektivna tražnja, kupovna snaga novca, ponuda robnih fondova, tražnja kupovnih fondova i dr. s obzirom na mogućnost da uz istu novčanu masu, novčana tražnja bude različita. Nova teorija ne polazi samo od novčane mase, već uzima u obzir i niz novih momenata, koji dovode do preterane tražnje. 
4. Prelazi se sa površinskih manifestacija inflacije (porast cena) na istraživanje
uzroka koji dovode do inflacije, kao i poremećaj u razvoju privrede koji se mogu tretirati kao inflacione promene. Povećanje cena je samo kao posledica i produkt poremećaja u privredi. Svaki porast novčanog opticaja nužno ne izaziva povećanje cena. Prema Kejnsu, porast efektivne tražnje podiže cene tada kada postoji puno korišćenje kapaciteta i puna zaposlenost radne snage. Tako shvatanje prinvata najveći broj savremenih monetarnih teoretičara.
	Suština inflacije, prema novim shvatanjima, nije u porastu cena, već u poremećaju robno-novčanih odnosa u kojem efektna novčana tražnja prevladava nad ponudom robe i usluga, bez obzira da li se takvo stanje odražava ili ne na povećanje opšteg nivoa cena. 
To znači da ukoliko je efektivna tražnja jednaka 1000 jedinica, a ponuda 800 jedinica, onda nastali inflacioni jaz mora da se pokrije ili izravna kroz porast cena. Ovakvi globalni odnosi mogu se nalaziti u ravnoteži, ali u strukturi ponude i tražnje nastao je raskorak, tako da uz uslov globalne ravnoteže ponude i tražnje, može da se pojavi strukturni poremećaj inflacije. Potpuna ravnoteža ponude i tražnje je izuzetno retka pojava, tako da savremeni razvoj karakteriše permanentna destabilizacija, odnosno posojanje inflacije ili deflacije.


IV VRSTE  INFLACIJE

S obzirom na to da se inflacija javlja u najrazličitijim pojavnim oblicima sa veoma različitim pojavnim manifestacijama, potrebno je sve te pojavne oblike sistematizovati prema određenim karakteristikama. Brojne su podele inflacije, ali najčešće se deli na inflaciju tražnje i inflaciju troškova. 
Inflacija tražnje – odbacuje osnovne postavke o novčanom tj. monetarnom faktoru kao primarnom uzroku inflacije. Umesto novca kao određujućeg faktora inflacije uvodi se u analizu ponude i potražnje. Na taj način, cene prestaju biti određene količine novca a kao njihova determinanta se pojavljuje potražnja, uz pretpostavku neizmenjene ponude i uz pretpostavku neizmenjene tražnje. Neravnoteža između ponude i potražnje otvara inflacioni jaz koji se popunjava rastom cena. Po ovom shvatanju, porast cena proizilazi iz nesklada između količine robe na tržištu i raspoloživog dohotka za kupovinu robe. Pri tom, do skoka cena dolazi ako postoji takva količina tražnje koja ne može biti podmirena ponudom.
Inflacija troškova – polazi od toga da do porasta cena dolazi zbog autonomnog rasta pojedinih vrsta troškova reprodukcije, kao što su materijal, plate, amortizacija itd. Prema ovom konceptu inflacije, do porasta cena ne mora doći zbog povećanja količine novca u opticaju kao što to tvrde razne teorije novčane inflacije, niti zbog viška ukupne tražnje nad ponudom, kao što tvrde razni oblici terije inflacije tražnje, već zbog neodgovarajućeg ponašanja faktora proizvodnje u reprodukciji. Mada je u odnosu na druge koncepte inflacije, teorija inflacije troškova znatno bolje uzročno postavljena, ona ipak ne može u praksi da samostalno deluje.
’’Inflacija se može razlikovati prema sledećim karakteristikama:
1. Prema intezitetu – lake inflacije su one s godišnjim rastom cena proizvoda od 
2-5%. Nastaju usled blaže ekspanzije kredita, manjih budžetskih deficita ili većeg priliva deviza. Srednje inflacije pokazuje nešto veći rast cena od 5-15%. Hiperinflacije pokazuju potpuni finansijski krah jedne privrede. Cene i novčani opticaj dostižu astronomske cifre. Monetrni organi gube mogućnost kontrole robno-novčanih tokova.
2. Prema dužini svog trajanja – sekundarne inflacije dugo traju, poprime blaži oblik, imaju umereni rast cena, a retko kada prelazi u ubrzanu ili hiperinflaciju. 
Jednokratne su kraće po svom trajanju, s nešto višim rastom cena i obično su uslovljene određenim izuzetnim merama u zemlji. Cene se tada zaustavljaju na dostignutom nivou, a pokušaji da se raznim merama deflacione politike snize obično ostaju bez rezultata.      Hronična inflacija je oštrija i dugotrajnija, sa višom stopom cena i tendencijom progresivnog razvijanja iz godine u godinu, uz mogućnost pojave inflacione spirale, bilo na relaciji cene – troškovi, bilo na relaciji cene – plate.
3. Prema poreklu – uvezena inflacija nastaje usled suficita ili deficita platnog bilansa, porasta cena na svetskom tržištu i uvoza inflacije kroz robe i kapital, jer inflacija posebno u razvijenim zemljama stvara inflacionističke tendencije u kojima one održavaju intenzivne trgovinske odnose. Domaća inflacija nastaje usled delovanja brojnih internih faktora u dinamici i strukturi razvoja jedne privrede.
4. Prema odrazu na cene – aktivna inflacija se neposredno odražava na porast cena. Neaktivna inflacija ne deluje, bar u početku, na rast cena, već se javlja samo kada se koriste svi proizvodni faktori i ostvaruje puna zaposlenost. 
5. Prema nastanku – namerna inflacija koja se svesno izaziva da bi se izvršila preraspodela dohotka deficitnim budžetskim sistemom finansiranja razvoja. 
Nenamerna nastaje spontano, kao posledica disproporcija u privredi, ekonomskih teškoća i sl.
6. Prigušena ili kontrolisana inflacija nastaje kao posledica primenjenih stabilizacionih mera ekonomske politike. Kontrola rasta cena i troškova proizvodnje obično se sprovodi propisivanjem ili maksimiziranjem plata i cena, većom štednjom i racionalisanjem potrošnje i investicija. Administrativna kontrola inflacije je deo državne ekonomske politike u suzbijanju manifistacije inflacije – rasta cena. Njen cilj je da se zaustavi, ili bar ublaži, rast opšteg nivoa cena. Ona ne može da ukloni niti da smanji inflacioni jaz koji postoji u privredi, kao ni poremećaje koje inflacija izaziva u njoj. Ona samo odgađa delovanje viška kupovne snage na opšti nivo cena u privredi, i to samo privremeno, dok se primenjuju mere administrativne kontrole inflacije.
Prigušena inflacija može samo za izvesno vreme, duže ili kraće, odgoditi nepovoljne strane jedne otvorene inflacije, ma kako vešto i energično bila vođena. Sa prestankom delovanja mere administrativne kontrole inflacije, višak novčane tražnje se izliva na tržište, na kome nalazi zadovoljenje u onim količinama robe koje se nalaze na tržištu. Budući da su zalihe robe na tržištu znatno manje od novčane tražnje, to ponuda i tražnja nalaze svoje izravnavanje kroz porast nivoa cena. Na taj način se prikrivena inflacija pretvara u otvorenu.
7. O otvorenoj inflaciji se radi uvek kada se, bez obzira na primenu ili namere antiinflatorne politike u privredi, javlja stalni i slobodni rast cena. Rast cena poprima opšti tok i teži da se proširi na celokupnu privredu. Otvorena inflacija ne pogađa istovremeno i podjednako sve sektore i grane. Time dovodi do disproporcija u razvoju privrede i raspodele nacionalnog dohotka. Ovaj tip inflacije je obično pothranjen monetarnom emisijom, koja joj najčešće stvara povoljnu osnovu za stalno širenje. 
 Borba protiv inflacije je danas jedan od prioritenih ciljeva razvoja svake zamlje. Prema tome, danas se radi, o nekom mešanom obliku inflacije, čije bi se karakteristike nalazile između kontrolisane i otvorene inflacije.
8.  Hiperinflacija predstavlja nagli pad kupovne snage novca, jer dolazi do svakodnevnog porasta cena. Ovaj oblik inflacije javlja se u ratnim stanjima ili u neposrednom posleratnom periodu, a vezan je za visoku budžetsku potrošnju i finansiranje javnih potreba preko kreditne ekspanzije.’’[footnoteRef:3] [3:  http://www.knowledge-bank.org/monetarne_i_javne_finansije/lekcije/lekcija9.htm (14.03.2010 15:42h)] 

Hiperinflacija se razvija u dužem periodu i ne nastaje odjednom, ali kada uzme maha, ona dobija još veće ubrzanje, jer dolazi do negativnog delovanja mnogih faktora realne, monetarne i psihološke prirode. U knjizi Philip Cagan, ’’Monetarna dinamika hiperinflacije’’, iz 1956. godine hiperinflaciju je definisao kao mesečnu stopu inflacije od najmanje 50%.
’’Međunarodni računovodstveni standard opisuje četiri znaka hiperinflacije:
· stanovništvo uglavnom nastoji da svoju imovinu čuva u ne-valutnom obliku ili  u relativno stabilnoj stranoj valuti. Sav novac u lokalnoj valuti se odmah troši dok nije pala njegova kupovna moć.
· Stanovništvo cene uglavnom preračunava, iako izražena u domaćoj valuti, u odnosu na stranu stabilniju valutu. Cene se ponekad čak i izražavaju u stranoj stabilnoj valuti, iako se roba naplaćuje u njenoj protivrednosti u domaćoj valuti.
· Prodaje i kupovine na kredit postaju sve omiljenije zato što inflacija umanjuje vrednost rata.
· Kamate, plate i cene se vezuju za cenovni indeks, i kumulacijska stopa inflacije, u roku od tri godine, dostiže ili prelazi 100%.
Hiperinflacija konačno vodi slomu celokupnog monetarnog sistema, s obzirom na to da novac više nije u stanju da uspešno vrši nijednu svoju novčanu funkciju, što dovodi i do haosa u celokupnoj privredi i, konačno, kraha ekonomskog sistema u celini.

Neke od ekstremnih slučajeva hiperinflacije.
· Nemačka 1923. godine, kada je stopa inflacije bila 3.25 x 106% mesečno (cene su se udvostručavale svakih 49 sati).
· Grčka tokom nacističke okupacije (1941-1944) sa 8.55 x 109% mesečno (cene su se udvostručavale svakih 28 sati).
· Najozbiljniji poznati incident inflacije se dogodio u Mađarskoj nakon završetka Drugog svetskog rata (1945) sa 4.19 x 1016% mesečno (cene su se udvostručavale svakih 15 sati).
· SR Jugoslavija je pretrpela inflaciju od 5 x 1015% mesečno (cene su se udvostručavale svakih 16 sati) u periodu od 1. oktobra 1993. do 24. januara 1994. godine.
Galopirajuća inflacija završava se valutnom reformom, kada se umesto stare i potpuno obezvređene valute uvodi nova novčana jedinica.’’[footnoteRef:4] [4:  http://sh.wikipedia.org/wiki/Hiperinflacija (14.03.2010, 17:11h)] 



V DELOVANJE INFLACIJE NA PLATNI BILANS

’’Inflacija u svim privredama ima negativno delovanje na platni bilans. Domaće cene i troškovi nacionalnih privreda su u sistemu otvorenih ekonomija povezani sa svetskim tržištima, tako da se delovanje inflacije automatski prenosi preko cena na trgovinski bilans, a negativnnim promenama u trgovinskom, dolazi do negativnih efekata i u platnom bilansu.
Delovanje inflacije na platni bilans uglavnom se oseća preko delovanja inflacione novčane tražnje na izvoz i uvoz. Ukoliko u zemlji postoji veća novčana tražnja praćena većim rastom cena u odnosu na cene u privredama, dolazi do poskupljenja izvoznih proizvoda za inostranog kupca, opadanja izvoznih sposobnosti, povećanja troškova proizvodnje u odnosu na inostranstvo, što u krajnjem slučaju ima negativan efekat na izvoz. 
Izvoz u inflacijom pogođenoj privredi opada. Opadanje izvoza veće je od promene nacionalnog dohotka, tako da dolazi do pojave delovanja negativnog spoljnotrgovinskog multiplikatora.
	Nasuprot ograničavajućem delovanju na izvoz, inflacija dovodi do podsticanja uvoza. Pritisak na uvoz se generiše delovanjem sledećih faktora:
· Domaća novčana tražnja koja je u inflaciji porasla i koja se kreće iznad rasta robnih fondova, vrši pritisak na domaćem tržištu dovodeći do porasta cena, 
· Deo nerealizovane novčane tražnje u zemlji vrši pritisak na stranim tržištima – dovodeći do porasta uvoza,
· Relativno više domaće cene i troškovi, u odnosu na cene i troškove na inostranom tržištu, dovode do porasta uvoza sada jeftinije inostrane robe, dok se izvoz, i uz brojne državne intervencije i stimulacije izvoznicima ne isplati. Lakše je robu i uslugu realizovati na domaćem tržištu koja zbog novčane efektivne tražnje apsorbuje sve ponuđene robne fondove, nego ih realizovati na nesigurnim inostranim tržištima, često i uz gubitke.
Inflacija, uglavnom, deluje istovremeno u sva tri pravca. Uvođenjem administrativne kontrole, i uvođenjem devizne kontrole uopšte, može se sprečiti da se višak domaće novčane tražnje realizuje na inostranom tržištu, ali će to tada značiti njihovo zadržavanje u domaćoj privredi uz dodatni pritisak na domaće tržište, uz generisanje inflatorne spirale cena.’’[footnoteRef:5] [5:  Savić J., Vukosavljević D., Kvrgić G., Miletić S., ‘’Monetarna ekonomija’’, PEP, Beograd, 2009.
] 



VI  POSLEDICA INFLACIJE
Inflacija utiče na imovinu, dohodak i privredu uopšte. Pogađa najčešće one društvene slojeve čiji je dohodak u novcu fiksan da se ne može prilagodjavati povećanju troškova života: penzioneri, činovnici, radnici, studenti. Njihova realna štednja opada.
Koristi od inflacije imaju oni društveni slojevi čije su cene mobilne kao i oni koji mogu da dobijaju bankarske kredite koje obezvredjena valuta lako konpenzira. U otvorenoj inflaciji najbolje prolaze dužnici i invenstitori jer im se blagodareći opadanju vrednosti novca smanjuju tereti otplata kredita koji ostaju u nominalnom iznosu. Poverioci gube, jer su prilikom odobravanja kredita dali veću kupovnu snagu, a prilikom vraćanja dobijaju manju.
 Novčani iznos obaveze je ostao nepromenjen. Obratno, dužnici dobijaju naročito oni koji su kreditom kupili realna dobra. Zato inflacija podstiče zaduživanje. Kamatna stopa teži da raste ali nikada ne može kompenzirati gubitak kupovne snage novca. Kod preduzetnika se javlja naklonost ka investiranju što je intezitet inflacije jači. U inflaciji opada volja za štednjom jer opada realna vrednost novca. Preduzeća koja se zadužuju imaju koristi od inflacije a štete državi i potrošačima, jer im se smanjuje realna kupovna moć. Iako u inflacijama nema opasnosti od nezaposlenosti, ipak je inflacija sa socijalnog aspekta negativna pojava. 

Glavna posledica inflacije sastoji se u preraspodeli nacionalnog dohotka na teret radnika i srednjeg staleža. Što se tiče uticaja inflacije na životni standard sigurni su sa njom industrijalci i trgovci, jer mogu stalno povećavati cene. Cena sadrži, pored redovnog, još i ekstra profit zahvaljujući inflaciji. Naročito inflacija pogoduje monopolističkim preduzećima. Krupni seljaci inflacijom dobijaju jer imaju tržišne viškove. Glavni teret inflacije pada na široke mase gradjanstva jer je porast cena brži od porasti plata kada se realna kupovna snaga smanjuje. U doba inflacija se zato pocećavaju radnički štrajkovi kao sredstvo borbe za povećanje nadnica usled dejsta inflacije.

Ekonomisti MMF- a zastupaju stanovište da inflacija ima negativno dejstvo na privredni razvoj. Činjenica je da inflacija pozitivno deluje u fazi depresije, ali to njeno pozitivno je na kratak rok, uključuju ekonomisti MMF- a. U fazi inflacije svaka investicija izgleda rentabilna ali nastaje hiperprodukcija robe, pa to dovodi do pogoršanja konjukture kada nastaje kriza i ispostavlja se da su te investicije bile pogrešne. Prema tome, inflacija može pozitivno da deluje na razvoj samo za kratko vreme, u fazi depresije. Pošto je inflaciju nemoguće zaustaviti u svakom trenutku, to se mnogi ekonomisti protive inflaciji kao sredstvu dugoročnog ekonomskog razvoja.





VII PROGRAM OBUZDAVANJA INFLACIJE

	Zbog višestruko-negativnih efekata koje inflacija ima na privredni sistem i društvo u celini, države koje se suoče sa tim problemom pribegavaju koncipiranju i sprovođenju stabilizacionih programa kojima se želi obuzdati inflacija. Stabilizacioni programi u stvari predstavljaju određeni skup koordiniranih i konzistentnih mera ekonomske politike, koje bi trebalo u praksi da budu dosledno primerene, kako bi došlo do stabilitacije cene uz minimalne stabilizovane troškove koji se za to moraju da prenesu, a koji se, pre svega, tiču stope privrednog rasta i zaposlenosti. ’’Ako se posmatra brzina sa kojom se stabilizacionim programom pristupa obuzdavanju inflacije razlikuju se dva osnovna tipa ovih programa: 
· Gradualistički program - inflacija se obara postepeno, u dužem vremenskom
periodu, po pravilu, uz niže stabilizacione troškove.
· Program šok terapije – primenjuje se sa ciljem brzog slamanja inflacije, odnosno
trenutne dezinflacije za šta se, po pravilu, moraju platiti viši stabilizacioni troškovi.
Zavisno od sadržine mera koje su predviđene u stabilizacionim programima razlikuju se dve osnovne anti-inflacione strategije i to:
· Ortodoksni program stabilizacije predstavlja skup koordiniranih i konzistentnih
mera, pre svega, fiskalne i monetarne politike, te devalvaciju nacionalne valute. To se postiže: uspostavljanjem monetarne ravnoteže primenom restriktivne monetarne politike, uspostavljanjem platno bilansne ravnoteže. 
· Heterodoksni program stabilizacije – pored mera koje sadrži ortodoksni
program stabilizacije pretpostavlja i politiku kontrole nadnica i cena čime se želi eliminisati dalja inflatorna inercija. Osim što sadrži ortodoksni, ovaj program stabilizacije obuhvata i hetero komponentu po kojoj se on i razlikuje od ortodoksnog programa stabilizacije. Suština hetero komponente je: politika kontrole cena, kao i kod nadnica, može da bude sveobuhvatna i delimična te da se ostvaruje zamrzavanjem raznim vidovima kontrole rasta cena.’’[footnoteRef:6] [6: http://sh.wikipedia.org/wiki/Novac, (14.03.2010.god 17:22h)
] 





ZAKLJUČAK


	Problem inflacije izazvao je posebnu pažnju ekonomista, tako da je o ovom problemu napisano vrlo obimna literatura. Veliki interes koji danas vlada za fenomen inflacije sigurno je posledica njenog stalnog prisustva, ali i spoznaje da je ostalo mnogo nerešenih, osporavnih, kontraverznih stavova i problema u vezi s njom. 
	Na kraju je potrebo konstatovati da je moguće da jedna blaga i kratkotrajna inflacija stimulativno deluje na tok reprodukcije, i privredni razvoj u celini, posebno u uslovima kada postoje neuposleni ili nedovoljno uposleni kapaciteti, i nezaposlena radna snaga. Ali, teško je inflaciju danas održati u granicama tolerantne i blage inflacije i sprečavati njen kumulativni tok, odnosno pretvaranje inflacione presije u otvorenu inflaciju. Stajati na poziciji da inflacija pozitivno deluje na ekonomski rast znači istovremeno se zalagati za deficitno finansiranje razvoja i inflacionističku politiku, sa svim negativnim posledicama koje iz toga proizlaze. Konačno, u slučaju razvoja inflacije, kada ona uzme maha, nepovoljne posledice su redovno teže i bolnije od eventualne koristi koju može da pruži na planu razvoja.
	Iz svega prethodno navedenog možemo uvideti da je glavni uzrok inflacija zapravo loša politika. Inflacija je ekonomski poremećaj protiv koga država mora da se bori. Kao i kod svakog problema, otklanja se po mogućnosti uzrok nastanka inflacije.

